लाओ भाषा

लाओ भाषा (लाओ: ພາສາລາວ) वा लाओसियन  लाओसया आधिकारिक भाषा खःसा लाओसया आधिकारिक भाषा खः। थ्व भाय्यात इसान भाषाया नामं थाइल्याण्डया इसान क्षेत्रय् ल्हाइगु या, गन थ्व छगू महत्वपूर्ण भाषा खः। लाओसय् ३० लख स्वया अप्व मनुतेसं व सकल हलिमय् ३२ लख मनुतेसं ल्हाइगु थ्व भासां लाओसया सांस्कृतिक व सामाजिक ख्यलय् छगू महत्वपूर्ण भूमिका निर्वाह याइ। थ्व भाय् लाओ लिपिइ च्वयेगु या। थ्व लिपि छगू ​​अबुगिदा प्रकारया लिपिउ ख गुगु प्राचीन ताइ लिपिपाखें विकास जूगु खः, ताइ लिपि ब्राह्मि लिपिं विकशित जूगु ख। ब्राह्मि लिपिं नेपाललिपि नं विकशित जूगु ख। 

लाओ छगू टोनल भाषा ख। मेमेगु टोनल भाषा थें लाओ भासय् नं छुं खँग्वःया पिच वा टोनं थुकिया अर्थ हिलेफु। थ्व छगू विश्लेषणात्मक ख गुकिलि विभक्ति मदयेक व्यक्तिगत खँग्वःया संयोजनया माध्यमं खँपु दयेकि। थ्व गुण क्रा-दाइ भाषातेगु मंका गुण ख। नापं थ्व गुण छुं चिनियाँ-सँदेय् भाषा गथेकि चिनियाँ वा भियतनाम थें न्याःगु अस्ट्रोएशियाटिक भाषाय् नं खनेदु। लाओ भाषा थाइ व इसान, नापं दक्षिणपश्चिमी ताइ भाषा स्वया यक्व मपाः व छगू भाय् ल्हाइपिंसं मेगु भाय्  थुइकेफु। लिपि व क्षेत्रीय भिन्नता दुसां नं थ्व भाय्तेगु दथुइ बांलाक्क खँल्हाबल्हा यायेछिं।

लाओसय् लाओ आधिकारिक भाषा जक्क मखु तर छगू मंका भाय् (लिङ्गुआ फ्रान्का) नं ख। अतः, मेमेगु यक्व भाषा ल्हाइगु लाओसया जनसंख्याया भाषिक विविधताया मनूतेत स्वाइगु ज्या नं थ्व भासं याइ। थुकिया सांस्कृतिक महत्व लाओसियन साहित्य, संचार माध्यम, व परम्परागत कलाय् खनेदु। आधिकारिक मापदण्ड स्थापित मजूसां नं भियन्तियान भाषिका थ्व भाय्या मापदण्डया भाषिकाया रुपय् स्थापित दु । अन्तर्राष्ट्रिय रुपय्, लाओ भाषा प्रवासी लाओ समुदाय दथुइ ल्हाइ , विशेष यानाः संयुक्त राज्य अमेरिका, फ्रान्स, व अष्ट्रेलिया थें न्याःगु देसय्, गुकिलिं थ्व भाय्या विश्वव्यापी प्रवासी उपस्थितियात क्यनि। 

वर्गीकरण
 क्र–दाइ
ताइ
दक्षिणपश्चिमी
लाओ–फुताई
लाओ

स्वयादिसँ
भाषा
साहित्य

लिधँसा

पुचः:भाषा
पुचः:लाओस